als_Latn dik_Latn sag_Latn
Asport – “Objektivi im është të arrij të fitojë me këtë skuadër, cdo gjë tjetër që përflitet nuk më intereson dhe nuk del nga unë” – shprehet kështu Fernando Alonso piloti i skuderisë Ferrari i cili i “vë kapakun” të gjitha spekulimeve që raportonin për një largim të mundshëm të tij nga kokë-kuqja.
“Në këtë moment, të lëviz, nuk është qëllim për mua. Dua të fitoj për Ferrarin, dua të fitoj këtu dhe të përmbyll punën që kemi nisur para disa vitesh e do shohim se çfarë do na nxjerrë për të ardhmen.” – citohet nga Eurosport piloti spanjoll.
33-vjecari, dy herë kampion Bote (2005; 2006), konfirmoi për Sky Sports vendimin e tij për të respektuar kontratën që e lidh atë me Ferrarin deri në vitin 2016-të, duke i dhënë fund kështu zërave që e shihnin atë të kalonte tek McLareni, skuadër e cila thuhet se vitin e ardhshëm do t’i marrë motorët nga Honda.
“Sigurisht ka pasur shumë zëra që nga vera e vitit të kaluar, domethënë pak a shumë që nga fillimi, – thotë spanjolli – por nga goja ime kurrë nuk kanë fjalë që shprehin këtë qëndrim, s’kam thënë asnjë fjalë se mund t’i bashkohem kësaj apo asaj skuadre.”
“Ka shumë spekulime, që nuk janë shqetësuese por që krijojnë pak tension dhe njëfarë stresi” – shton Alonso që gjithsesi thotë se ndihet “krenar dhe i gëzuar që skuadrat më të mira shfaqin interes ndaj ti dhe këtë gjë ia thonë publikut”.
Kujtojmë se Alonso momentalisht në klasifikimin për pilotë është i katërti me 121 pikë (kryeson Nico Rosberg me 220) dhe këtë sezon ende nuk ka fituar një garë, fitore që ka gjasa ta arrijë në Çmimin e Madh të Italisë (Monza), pista e së cilës është më e shpejta e kalendarit dhe pikërisht Alonso është fituesi i fundit.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn